Դևիդ Թյուլիս

Դևիդ Թյուլիս (, բնագիր անուն՝ Դևիդ Ուիլեր, , ), անգլիացի դերասան, ռեժիսոր, սցենարիստ։ Առավել հայտնի է իր «Հարրի Փոթերը և Ազքաբանի կալանավորը» (Ռիմուս Լյուպին), «Գծավոր գիշերազգեստով տղան (ֆիլմ)» (Ռալֆ), «Պաշարվածները» (Ջեյսոն Կինսկի), «Յոթ տարի Տիբեթում» (Փեթեր Աուֆշնայտեր), «Լրիվ խավարում» (Փոլ Վերլեն) ֆիլմերով։

Մանկություն և պատանեկություն  
Դևիդ Թյուլիսը ընտանիքի երեք երեխաներից երկրորդն է եղել, ծնվել է ծովափնյա Բլեքփուլ քաղաքոըմ՝ Լանկաշիրի կոմսություն, Անգլիայի հյուսիս-արևմուտքում,Ալեկ Ռայմոնդ Ուիլերի և Մորին Թյուլիսի(օրիորդական ազգանունը) ընտանիքում։ Նրա ծնողները ունեին փոքրիկ խանութ, որտեղ ամռանը վաճառում էին խաղալիքներ, իսկ ձմռանը՝ պաստառներ և ներկեր։ Պատանեկական տարիներին Դևիդը եղել է «QED» ռոք-կոլլեկտիվի անդամ, որի հետ ելույթ է ունեցել Բլեքփուլի մի քանի հյուրանոցներում՝ երաժշտական նոր սարքավորումների համար գումար աշխատելու և առաջին ձայանագրության համար «Storm Studios»-ում։ Հետագայում դարձավ «Door 66» փանկ-ռոք խմբի կիթառահար, որի հետ էլ ուղևորվեց Լոնդոն ելույթներ ունենալու նպատակով։ Հենց այնտեղել նա հետևելով իր կոլլեկտիվի ընկերնեերին՝ որոշեց փոխել իր ասպարեզը և ընդունվել Հոլլիվուդի երաժշտության ու թատրոնի դպրոցը,որը ավարտել է 1984 թվականին։ Ավարտելով նա որոշեց գրանցվել դերասանների միությունում։ Բայց Դևիդ Ուիլեր անուն արդեն կար նրանց տվյալների բազայում։ Նա ստիպված էր մականուն որոշել իր համար. առաջինը, ինչ եկավ նրա մտքին մոր օրիորդական ազգանունն էր։

Կարիերա 
Ուսումը ավարտելուց հետո ինչ որ ժամանակ խաղացել է թատրոնում։ Նրա առաջին դերը եղել է թատերական բեմադրությունում՝ Բադդի Հոլլիի մասին, Գրինվիչի ստուդիաներից մեկում։ Թյուլիսի առաջին դեբյուտը տեղի է ունեցել 1993 թվականին՝ Մայք Լիի «Մերկացածները» ֆիլմում։ Փողոցային փիլիսոփա Ջոնիի դերի համար նա ԱՄՆ-ի կինոքննադատների ազգային խորհրդի, Լոնդոնյան կինոքննադատների ակումբի, «Evening Standard» թերթի և Նյու Յորքյան կինոքննադատների կողմից արժանացել է լավագույն դերասան անվանակարգին և Կաննի կինոփառատոնին ստացել մրցանակ։ Հենց նույն տարում հայտնվում է հեռուստատեսությունում, Ջեյմս Ջեկսոնի դերում՝ «Գլխավոր կասկածյալը – 3» հեռուստասերիալում, Հելեն Միրենի և Կրիրիան Հայնդսի հետ միասին։
Թյուլիսը փորձեց ստանձնել պրոֆեսոր Կվիրրելլի դերը «Հարի Փոթերը և Փիլիսոփայական քարը» ֆիլմում, սակայն դերն արդեն հանձնել էին Յան Հարտին։ Չնայած անհաջողությանը առաջին ֆիլմի ժամանակ, 2004 թվականին Թյուլիսը սատնում է Րիմուս Լյուպինի դերը «Հարրի Փոթերը և Ազքաբանի կալանավորը» ֆիլմում։ Նա ռեժիսոր Ալֆոնսո Կուարոնի առաջին ընտրությունն էր առանց ինչ որ խոսքի։ Թյուլիսը խաղացել է այդ դերը ֆիլմի հաջորդ չորս սերիաներում։
2000-ական թվականներին նկարահանվում է Ռիդլի Սքոթի «Երկնային արքայություն» (2005 թվական), Թերենս Մալիքի «Նոր աշխարհ» և «Օմեն» (2006 թվական) ֆիլմերում։ Բացի այդ նա խաղում է նացիստական ճամբարի զինվորական պարետի և ֆիլմի գլխավոր հերոսի՝ փոքրիկ տղայի հոր դերը։ Դա «Գծավոր գիշերազգեստով տղան (ֆիլմ)» ֆիլմն էր, որը նկարահանվել է 2008 թվականին։ Իսկ «Վերոնիկան որոշում է մահանալ» ֆիլմում՝ որը նկարահանվել է 2009 թվականին, խաղացել է գլխավոր բժշկի դեր հոգեբուժարանում։
Դևիդ Թյուլիսը աշխատում է որպես ռեժիսոր և սցենարիստ։ BAFTA կինոմրցանակաբաշխմանը ստացել է մրցականակ՝ իր կարճամետրաժ «Ողջույն, ողջույն, ողջույն» ֆիլմի համար (1995 թվական)։ 2003 թվականին գրել է «Անամոթը» ֆիլմի սցենարը և նկարահանել այն՝ միանգամից խաղալով գլխավոր դերը։ Դերասանը նաև հանդիսանում է մի քանի վեպերի և բանաստեղծությունների մի ժողովածուի հեղինակ։

Անձնական կյանք 
1992 թվականին Դևիդ Թյուլիսը ամուսնացել է ռեժիսոր Սարա Շուգարմենի հետ, սակայն մեկ տարի անց ամուսնալուծվել է։ Ավելի ուշ նա հանդիպում էր անգլիացի դերասանուհի Քեյթ Հարդիի հետ։ Երկար ժամանակ հարաբերությունների մեջ էր անգլիացի դերասանուհի Աննա ֆրիլի հետ, 2005 թվականի հուլիսի 9-ին ծնվեց նրանց աղջիկը՝ Էլեն Մերի Ֆրիլը։ Սակայն 2010 թվականի դեկտեմբերին զույգը ամուսնալուծվում է։

Սիրած զբաղմունք 
Դևիդ Թյուլիսը տարված է գեղանկարչությամբ, երաժշտությամբ և պոետիկ ստեղծագործություններով։

Մրցանակներ և պարգևներ 
 1993 — Կաննի կինոփառատոն - Արծաթե մրցանակ, որպես լավագույն դերասան «Մերկացածները» ֆիլմում;
 1996 — BAFTA - Լավագույն կարճամետրաժ ֆիլմի անվանակարգ («Ողջույն, ողջույն, ողջույն»);
 2007 — Ոսկե ազնվամորի - Ամենավատ երկրորդական դերակատար անվանակարգ («Հիմանական բնազդ 2»)։

Ծանոթագրություններ

Արտաքին հղումներ 
 Դևիդ Թյուլիս  Ռոսիա 1 կայքում

Անգլիացի դերասաններ
Անգլիացի ռեժիսորներ
Անգլիացի սցենարիստներ
Հեռուստատեսային դերասաններ
Բրիտանացի հեռուստատեսային դերասաններ